Behoeftige kinders se kos glo gesteel | Maroela Media
Die polisie het Saterdag gesê die vrou is in Bluegumview, Duduza naby Nigel aan die Oos-Rand in hegtenis geneem. Die inhegtenisneming volg nadat polisiebeamptes 'n wenk opgevolg het oor 'n sindikaat wat betrokke is by "die aflewering van kruideniersware vir die skool se voedingsprogram", het sers. Harry Manaka gesê.
"Die polisie het 'n wenk ontvang oor 'n vragmotor wat die kos by 'n huis in Bluegumview sou aflaai. Toe beamptes by die toneel opdaag, het die vragmotor reeds weggery. Die beamptes het kruideniersware ter waarde van duisende rand in die huis gevind. Die vrou is dadelik in hegtenis geneem."
Die polisie het ontdek dat die bestuurder van die vragmotor die kos, wat vir die skoolkinders bedoel is, steel en dit dan verkoop. Die ondersoek duur voort en nog inhegtenisnemings sal volg.
Die kruideniersware sluit mieliemeel, melk en vis in en sou later aan die skoolhoof oorhandig word.
"Lede van die gemeenskap het die polisie ontbied en nie hulself blind gehou dat die skool bedrieg word nie," het Manaka bygevoeg.
Skelms wat net aan hulle eie gierigheid dink pleks van die kinders wat honger gaan slaap maar dit is hoe CR se "our people" maar is.
Goed vd gemeenskap wat saam gewerk het
1) Die Blik……. 2) Die tipe van oortreding is nie tot ras beperk nie, moennie daardie fout maak nie. Weet van persoon, so paar jaar terug, wat kospakkies aan Behoeftiges moes distribueer,maar dan altyd eers vir haar eie huis gesorg het.